LIETUVOS RESPUBLIKOS ŠVIETIMO, MOKSLO IR SPORTO MINISTRAS

ĮSAKYMAS

DĖL ŠVIETIMO, MOKSLO IR SPORTO MINISTRO 2023 M. BALANDŽIO 20 D. ĮSAKYMO NR. V-570 „DĖL PRADINIO, PAGRINDINIO IR VIDURINIO UGDYMO PROGRAMŲ APRAŠO PATVIRTINIMO“ PAKEITIMO

2025 m. sausio 31 d. Nr. V-116

Vilnius

1. P a k e i č i u Pradinio, pagrindinio ir vidurinio ugdymo programų aprašą, patvirtintą Lietuvos Respublikos švietimo, mokslo ir sporto ministro 2023 m. balandžio 20 d. įsakymu Nr. V-570 „Dėl Pradinio, pagrindinio ir vidurinio ugdymo programų aprašo patvirtinimo“:

1.1. Papildau 181 ir 182 punktais:

„181. Mokiniams, besimokantiems informatikos pagal vidurinio ugdymo programą, yra privalomas modulis „Duomenų tyrybos, programavimo ir saugaus elgesio pradmenys“.

182. Mokiniams, besimokantiems matematikos pagal vidurinio ugdymo programą, yra privalomas modulis „Planimetrija“.“

1.2. Pakeičiu 21 punktą ir jį išdėstau taip:

„21. Pagrindinio ugdymo programos antroji dalis ir vidurinio ugdymo programa gali būti įgyvendinamos kartu su formaliojo profesinio mokymo programa. Mokiniai, besimokantys pagal pagrindinio ugdymo programos antrąją dalį kartu su formaliojo profesinio mokymo programa, mokosi visų pagrindinio ugdymo programos dalykų, išskyrus technologijas. Mokiniai, besimokantys pagal vidurinio ugdymo programą kartu su formaliojo profesinio mokymo programa, privalomai mokosi Aprašo 18.1 papunktyje ir 182 punkte nurodytų dalykų, privalomai renkasi ne mažiau kaip po vieną dalyką iš ne mažiau kaip dviejų dalykų grupių, nurodytų Aprašo 18.2.1–18.2.3 papunkčiuose ir 181 punkte, taip pat jie gali pasirinkti mokytis Aprašo 18.2.4, 18.2.5, 18.3.1 ir 18.3.2 papunkčiuose nurodytų dalykų ar modulių.“

1.3. Pakeičiu 22 punktą ir jį išdėstau taip:

„22. Specializuoto ugdymo krypties programas (pradinio, pagrindinio ir vidurinio ugdymo kartu su dailės, meniniu, muzikos, sporto, inžineriniu ar kitu ugdymu programas) sudaro programų dalykai, programas papildantys su specializuotu ugdymu susiję mokinio privalomai ir laisvai pasirenkami dalykai. Mokyklos ugdymo plane ne daugiau kaip 30 procentų pradinio ir pagrindinio ugdymo programų dalykams Bendruosiuose ugdymo planuose numatyto mokytis laiko gali būti perskirstoma pradinio ir pagrindinio ugdymo programą papildantiems su specializuotu ugdymu susijusiems privalomiems ir mokinio pasirenkamiems dalykams mokytis. Mokiniams, besimokantiems pagal specializuoto ugdymo krypties programas (pradinio ir pagrindinio ugdymo kartu su dailės, meniniu, muzikos, sporto, inžinieriniu ar kitu ugdymu programas), meninio ugdymo, fizinio ugdymo ir technologijų dalykai gali būti keičiami specializuoto ugdymo krypties programos dailės, meninio, muzikos, inžinerinio, sporto ar kito ugdymo dalies dalykais. Mokiniai, besimokantys pagal specializuoto ugdymo krypties programas (vidurinio ugdymo kartu su dailės, meniniu, muzikos, sporto, inžineriniu ar kitu ugdymu programas), privalomai mokosi Aprašo 18.1 papunktyje ir 182 punkte nurodytų dalykų, privalomai renkasi ne mažiau kaip po vieną dalyką iš ne mažiau kaip dviejų dalykų grupių, nurodytų Aprašo 18.2.1–18.2.3 papunkčiuose ir 181 punkte, taip pat jie gali pasirinkti mokytis Aprašo 18.2.4, 18.2.5, 18.3.1 ir 18.3.2 papunkčiuose nurodytų dalykų ar modulių.“

1.4. Pakeičiu 23 punktą ir jį išdėstau taip:

„23. Mokiniai, besimokantys pagal suaugusiųjų pradinio ir pagrindinio ugdymo programas, mokosi visų pradinio ir pagrindinio ugdymo dalykų, išskyrus technologijas, fizinį ugdymą ir meninio ugdymo dalykų grupės dalykus. Mokiniai, besimokantys pagal suaugusiųjų vidurinio ugdymo programą, privalomai mokosi Aprašo 18.1.1–18.1.3 papunkčiuose ir 182 punkte nurodytų dalykų, privalomai renkasi ne mažiau kaip po vieną dalyką iš ne mažiau kaip dviejų dalykų grupių, nurodytų Aprašo 18.2.1–18.2 papunkčiuose ir 181 punkte, taip pat jie gali pasirinkti mokytis Aprašo 18.2.4, 18.2.5, 18.3.1 ir 18.3.2 papunkčiuose nurodytų dalykų ar modulių. Mokiniams, besimokantiems pagal suaugusiųjų pradinio, pagrindinio ir vidurio ugdymo programas, socialinė-pilietinė veikla nėra privaloma.“

2. N u s t a t a u, kad šiuo įsakymu pakeisto Pradinio, pagrindinio ir vidurinio ugdymo programų aprašo:

2.1. 181 punktas taikomas mokiniams, besimokantiems:

2.1.1. III gimnazijos klasėje, iki 2027 m. rugpjūčio 31 d.;

2.1.2. IV gimnazijos klasėje, iki 2028 m. rugpjūčio 31 d.;

2.2. 182 punktas taikomas mokiniams, besimokantiems III gimnazijos klasėje, iki 2025 m. rugpjūčio 31 d.

Švietimo, mokslo ir sporto ministrė	Raminta Popovienė